Kissa on huolissaan lasten terveydestä
Matti ynnä Kaisu istui
 kirjain ääress’ ahkerasti,
 perin painui sisään rinta,
 hiki myöskin otsan kasti.

 Silloin musta kissa, jolla
 lapsist’ oli paljon huolta,
 tuumi: »Kukas, jos en minä,
 pitäis tässä lasten puolta.

 Jotta silmät päästä tippuu,
 niin he matikoitaan tankkaa.
 Noistako nyt sitten pitäis
 kasvaa kansakuntaa vankkaa?

 Tok’ ei minustakaan olis
 tullut mikään kissa aito,
 kirjaviisaus jos pelkkä
 eloni ois ollut taito.

 Siksi lievennellä koitan
 lasten liikarasitusta.»
 – Näin nyt tuumi itseksensä
 kissa kiiltokarva, musta.